b'\n_START_ARTICLE_\nKri\xc5\xa1tof Jacek Kozak\n_START_SECTION_\n\xc5\xbdivljenje in delo\n_START_PARAGRAPH_\nNa Filozofski fakulteti v Ljubljani je leta 1995 diplomiral iz primerjalne knji\xc5\xbeevnosti in filozofije, magistriral leta 1999 in 2002 doktoriral iz primerjalne knji\xc5\xbeevnosti na Univerzi Alberte v Edmontonu, Kanada. Na Wirth Institute for Austrian and Central European Studies iste kanadske univerze je bil prejemnik triletne podoktorske \xc5\xa1tipendije Joseph Kuchar Post-Doctoral Fellowship._NEWLINE_Od decembra 2004 je docent za knji\xc5\xbeevnost na Fakulteti za humanisti\xc4\x8dne \xc5\xa1tudije Univerze na Primorskem, delno pa je zaposlen tudi na In\xc5\xa1titutu za jezikoslovje ZRS UP, kjer sodeluje pri projektu Gorana Filipija Jezikovna prepletanja v istrskem in kra\xc5\xa1kem prostoru. Raziskovalno se ukvarja s sodobno dramo, posebej s tragedijo in tragi\xc4\x8dnim v sodobnem gledali\xc5\xa1\xc4\x8du, kulturi in dru\xc5\xbebi, s slovensko dramo med obema vojnama ter s filozofijo drame.\n_START_SECTION_\nDru\xc5\xbeina\n_START_PARAGRAPH_\nJe sin dramatika Primo\xc5\xbea Kozaka in prevajalke Jolante Groo-Kozak.\n_START_SECTION_\nNagrade in priznanja\n_START_PARAGRAPH_\n28. septembra 2011 je prejel odlikovanje viteza reda akademskih palm.'